33. schôdza NR SR - 6.deň - A. dopoludnia
Dátum: 2025-04-02
Poslanec: Matovič, Igor (SLOVENSKO)
Druh vystúpenia: Vystúpenie v rozprave

66-2 A dneska som bol ráno v tom, že zruším aj tú Banskú Bystricu. Únava, stále mám plechovú chuť v ústach, neviem, čo to je, takú, jak keby som necítil stále niečo, arytmie srdcové stále, strašná choroba. Strašná! A pritom nemal som ťažký priebeh, ja som mal, normálnu chrípku som mal, dva mesiace hovoria, však to je úplne hrozné, taký som." A toto je krásne vidieť, ako nám dnes vládne úplný cynik, pre ktorého životy a zdravie bol len obyčajný tovar. Pre ktorého životy a zdravie jeho vlastných voličov nestáli ani len za spomienku na nich a keď ich bolo treba obetovať a navoziť na tie námestia, tak to bez mihnutia oka urobil a robil to len a len preto, lebo mal strach o svoju vlastnú bezpečnosť pred kriminálom a basou, ktorú si zaslúži za rozkradnutie republiky. Dnes nám vládne človek, ktorý vedome poslal na smrť tisícky svojich voličov. Na stretnutia, ktoré sme mali po Slovensku, nám chodili ľudia a priami svedkovia, dodnes si pamätám 82-ročného pána z Podhájskej, ktorý prišiel a vypýtal si mikrofón a hovorí, nedokázal som presvedčiť moju manželku 80-ročnú, aby na ten Ficov míting do Blavy nešla, hovorím jej, je to nebezpečné, je covid. Ona išla v plnom autobuse, išli tam bez rúšok a keď sa vrátila, do dvoch týždňov bola mŕtva. Robert Fico má na tých svojich mafiánskych paprčiach krv 20-tisíc nevinných obetí covidu na Slovensku. Robert Fico týchto ľudí vedome a dobrovoľne poslal na smrť. A hovorím to preto, lebo, po prvé, to konštatujú vedecké štúdie krížom po celom svete, ktoré spätne sa pozerajú na to, v akom rozpoložení boli tie krajiny a zopakujem, tam, kde štvala opozícia proti opatreniam, tam, kde štvali možno aj členovia vlády proti opatreniam, tie štáty dopadli najhoršie. Ale na druhej strane sú krajiny, ktoré dopadli tip-top. Si pozrite napríklad také Dánsko, ktoré tu niektorí z dezolé dávajú dnes za vzor. Ale skúste nájsť dánsku opozíciu, ktorá hovorí rúška dole, očkovanie vám mení DNA alebo ktorá hovorí, že testovanie, to je úplne zbytočné. Skúste nájsť niekoho v dánskej vláde počas covidu, kto spochybňoval opatrenia proti covidu. Skúste nájsť tam verejné burcovanie a štvanie proti ľuďom alebo nejakého fašistu, ako sa nám tu včera ukazoval, ktorý zverejňoval na svojom facebooku a sociálnych sieťach priamo adresy ľudí, ktorí chránili životy a zdravie, a štval proti tým ľuďom. Uštvali na smrť Vladimíra Krčméryho. Títo ľudia, títo blázni, z ktorých tí blázni, ktorí nám, mafiánski blázni, ktorí nám vládnu, dnes robia elitu. Tuto si vozia, vy, vy, vy, keď použijem teda repliku Roberta Fica, vy ste sem pustili včera nácka Bombica, či jako sa volá. Druhého, Šouna, mešuge, ktoré tu celé roky hovoril o tom, že covid neexistuje. Z ďalšieho blázna urobíte splnomocnenca a dávate mu tisíc eur mesačne, aby on teda skúmal, ako fungujú vakcíny na jeho krvi. A vy ešte tlieskate tomu, že on na tlačovke povie, že si kúpil detský mikroskop a v detskej izbe študoval svoje kvapky krvi s vakcínami jednotlivých tých výrobcov, ktoré vakcíny vyrábajú. Kam sme to, prosím vás, ľudia dospeli? A vy tu zároveň idete hovoriť o tom, že poďme teraz odškodniť vlastne vaše obete ľudí, ktorých vy ste presvedčili o vašich bludoch, ktorí nedodržiavajú opatrenia, kvôli ktorým sa tu zbytočne covid šíril, a to nemalo len následky na zdraví a životoch, to malo obrovské následky aj na ekonomike. To boli miliardové škody úplne zbytočné, ktoré my sme museli hasiť a zbytočne si požičiavať peniaze na to, aby sme zachraňovali pracovné miesta, pomáhali podnikateľom a jednoducho pomáhali ekonomike, aby sa nám nezrúcala pod rukami. Len kvôli tomu, lebo Robert Fico uprednostnil svoj osobný záujem pred záujmom verejným. Presne tak ako Robert Kaliňák, jeho dlhoročný súputník, ktorý hovorí, že jeho sa zákony netýkajú, jeho sa verejný záujem netýka, lebo vždy na prvom mieste je rodina a jej záujmy. A presne to isté urobil Robert Fico počas covidu. Uprednostnil svoje vlastné záujmy a v prvom rade na prvom mieste svoj vlastný strach pred zaslúženou basou, ktorú si za rozkradnutie, zhumpľovanie republiky za 14 rokov vládnutia zaslúžil. A vy ste mu pri tom asistovali. Vy ste mu mnohí tlieskali, a že sa nehanbíte dnes sa podpísať pod takýto obludný návrh zákona. Vy, úmyselní dezoláti, lebo vy ste to nerobili preto, že ste hlúpi, že nemáte dostatočný intelekt, vy ste to robili preto, lebo ste sa, áno, hlúpym ľuďom, o ktorých vy ste presvedčení, že všetci vaši voliči sú hlúpi, ste sa chceli zalíškať. Ste sa chceli zalíškať ľuďom, ktorí v čase pandémie hovorili, že nie je dôležité ochrana záujmu spoločenstva, ale len ochrana svojej vlastnej slobody. Áno, mňa to baví, že takí ľudia boli aj v SaS, u nášho koaličného partnera, kde najmä Cigániková a Sulík hovorili, že nič nie je dôležité počas pandémie, jako ochrana vlastnej slobody každého jedného z nás. A je presný opak pravdou, že nie je silnejšia situácia, ako je práve pandémia, kedy vlastná sloboda má ísť bokom a má nám záležať na spoločenstve, lebo to je prejavom toho, že sme, že si môžme hovoriť ľudia alebo že sme ľudstvo. Lebo inak sme, poviem, aj kebyže poviem že opice, tak to je zlé, lebo si myslím, že tie opice majú viacej citu, ako preukázali mnohí ľudia, bohužiaľ, milióny na Slovensku, ktorí hovorili, že nie, nie, nie, jeho nikto nebude tuto obmedzovať, on si žiadne, tuto nejakú handru nebude dávať na ksicht, lebo na jeho slobode záleží a absolútne tým ľuďom nezáležalo na ochrane života, zdravia a ekonomiky tých ľudí, ktorí sa nevedeli chrániť sami. To bol práve čas, kedy sme mali ukázať, že nám záleží na chorých, starých, na onkologických pacientoch, na ľuďoch, ktorí trpia mnohými chorobami, ktorí majú porušenú imunitu, ktorí jednoducho boli prví na rade pred touto hnusnou chorobou. A vy ste ich poslali na smrť, vedome a dobrovoľne. A vy sa ešte nehanbíte tu niečo moralizovať, na niekoho ukazovať prstom? Ale pripravil som si pre vás jeden test. Práve v tejto dobe, kedy tu máme slintačku a krívačku, kedy hovoríte, že, prepáčte, skontrolujem si čas, kedy hovoríte, že za jednu kravu budete vyplácať 8-tisíc eur. Ešte raz hovorím, za jednu kravu budete vyplácať 8-tisíc eur, ktorá zomrie kvôli opatreniam, kvôli slintačke a krívačke. A pripravil som si pre vás test, že čo vám je hodný teda ľudský život. A test spočíva v tom, že predložím na konci môjho vystúpenia pozmeňujúci návrh, ktorý navrhuje, aby každému pozostalému, ktorý zomrel v súvislosti, podčiarkujem, v súvislosti s ochorením COVID-19, bolo vyplatené odškodné 5-tisíc eur. Áno, tých ľudí môže byť do 24-tisíc, ktorí zomreli v súvislosti s ochorením COVID-19. Áno, je to 120 mil. eur. Ale je tu na čase teraz povedať, že či vám teda na tých ľuďoch naozaj záleží, alebo ste tu hrali celé roky len divadlo. Že ste sa tvárili, že vám na tých ľuďoch záleží a jáj, Matovič tu zabil 20-tisíc ľudí. Ak vám na nich záleží, za ten pozmeňujúci návrh zahlasujete. A stále to bude o tri tisícky menej, ako vyplatíte za život jednej kravy. Teraz sa ukáže, ako si v skutočnosti vážite tých ľudí, ktorí zomreli kvôli tomu, že vy ste tu štvali proti opatreniam. A prečo predkladám ten návrh zákona a prečo si, alebo ten pozmeňujúci návrh, a prečo si myslím, že je spravodlivý? Lebo tí ľudia, ktorí na Slovensku zomreli, absolútna väčšina z nich, sú de facto politické obete politika Roberta Fica. Cynického asociálneho netvora, ktorý v situácii, kedy mal aj svojich voličov a dupľom starých, chorých, ktorí boli prví na rane, vyzývať k tomu, aby bez ohľadu na to, kto nám tu vládne, bez ohľadu na to, že mu hrozí basa, mal vyzývať, aby dodržiavali opatrenia a on robil presný opak. Štval, štval, štval proti všetkému, až sa ľudia úplne zblbli. Až úplne stratili kompas a zrazu sme mali najnižšiu zaočkovanosť, tuším len Bulharsko bolo za nami. A krásne z každej jednej vedeckej štúdie vyplýva, čím vyššia zaočkovanosť, čím vyššie testovanie, čím viac dodržiavanie opatrení, tým menej obetí na životoch, tým menej obetí na zdraví, tým menej obetí na ekonomike. Takže dovoľte, aby som prečítal svoj pozmeňujúci návrh, ale teda najprv prečítam odôvodnenie, lebo tuším, že sa už potom pri tom samotnom čítaní nečíta. Takže odôvodnenie pozmeňujúceho návrhu je: Navrhuje sa odškodniť pozostalých po obetiach pandémie COVID-19 vo výške 5-tisíc eur. Viaceré vedecké štúdie na svete po skončení pandémie COVID-19 jednoznačne preukázali, že štáty, v ktorých bola počas pandémie vyššia miera dodržiavania protipandemických opatrení a zaočkovanosti, mali signifikantne nižšiu mieru poškodenia zdravia a počtu obetí pandémie COVID-19. Počas pandémie COVID-19 na Slovensku prebiehala mimoriadne cynická štvavá kampaň opozície na čele s Robertom Ficom s cieľom maximálne spochybňovať kľúčové protipandemické opatrenia, ako napr. nosenie ochranných rúšok, testovanie či očkovanie. Priamym následkom takéhoto bezcitného správania opozície aj v súvislosti so spomenutými vedeckými štúdiami boli výrazne vyššie škody spôsobené na zdraví a životoch občanov Slovenskej republiky. Je preto rovnako dôvodné definovať priamu súvislosť medzi štvavou kampaňou opozície na čele s Robertom Ficom a zbytočnými úmrtiami tisícok obetí ochorenia COVID-19. Dovoľte teda, aby som na záver prečítal svoj pozmeňujúci návrh... (Prerušenie vystúpenia predsedajúcim.) Raši, Richard, predseda NR SR Poprosím, zastavte hlas pánovi poslancovi. Hlas (povedané s pobavením), čas. Matovič, Igor, poslanec NR SR To by bolo na vás, aby ste mi hlas zastavili. Dobre, milé. Pozmeňujúci a doplňujúci návrh poslanca Národnej rady Slovenskej republiky Igora Matoviča k vládnemu návrhu zákona k vládnemu návrhu zákona o náprave krívd spôsobených fyzickým osobám v súvislosti s protipandemickými opatreniami a o doplnení zákona Slovenskej národnej rady č. 372/1990 Zb. o priestupkoch v znení neskorších predpisov, č. parlamentnej tlače 591. 1. Doterajší text § 1 sa označuje ako odsek 1 a dopĺňa sa odsekom 2, ktorý znie: „(2) Tento zákon upravuje aj odškodnenie pozostalých po osobách, ktoré zomreli v súvislosti s ochorením COVID-19 spôsobeného koronavírusom SARS-CoV-2 (ďalej len „odškodnenie pozostalému”).” Odôvodnenie: Navrhuje sa rozšírenie predmetu zákona v súvislosti s bodom 3. 2. Doterajší text § 2 sa označuje ako odsek 1 a dopĺňa sa odsekom 2, ktorý znie: „(2) Pozostalou osobou je fyzická osoba, ktorá zabezpečila pohreb osobe, ktorá zomrela v súvislosti s ochorením COVID-19 spôsobeného koronavírusom SARS-CoV-2 v rozhodnom období na území Slovenskej republiky.” Odôvodnenie: Navrhuje sa rozšírenie okruhu oprávnených osôb v súvislosti s bodom 3. 3. Za § 11 sa vkladá nový § 12, ktorý vrátane nadpisu znie: „§ 12 Odškodnenie pozostalého (1) Ministerstvo zdravotníctva Slovenskej republiky (ďalej len „ministerstvo zdravotníctva") vyplatí na základe písomnej žiadosti pozostalej osobe odškodnenie pozostalého do 30 dní odo dňa doručenia úplnej žiadosti o odškodnenie pozostalého. (2) Výška odškodnenia pozostalého je 5-tisíc eur. (3) Žiadosť o odškodnenie pozostalého sa podáva na tlačive, ktorého vzor určí ministerstvo zdravotníctva a zverejní na svojom webovom sídle. Žiadosť o odškodnenie pozostalého možno podať v listinnej podobe alebo v elektronickej podobe s autorizáciou podľa osobitného predpisu o elektronickej podobe výkonu verejnej moci. 2) Na žiadosť, ktorá nie je podaná podľa prvej vety a druhej vety, sa neprihliada. (4) Žiadosť o odškodnenie podľa odseku 3 sa podáva ministerstvu zdravotníctva. (5) Nárok podľa § 12 možno uplatniť najneskôr do 31. decembra 2026.” Ďakujem pekne, skončil som. (Potlesk.)